**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



A Közoktatási, Közművelődési, Sport, Egészségügyi, Szociális és Lakásügyi Bizottság rendkívüli ülésére

**2022. november 15.14.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**NAGY TÁRGYALÓ**

Tervezett napirend:

1. A „Csináld Magad Társadalom” - lakossági közösségépítő pályázat kiírására beérkezett pályázatok elbírálása

2.Javaslat dr. dr. Tangl Harald Kossuth-díjas orvos, kutató tiszteletére emléktábla állítására

3.Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

4.Létfenntartási támogatás méltányosságból történő megállapítása (zárt)

5. Egyebek

Budapest, 2022. november 10.

Kiss Roland sk.

a bizottság elnöke

# *………(sz.) napirend*

**E LŐ T E R J E S Z T É S**

### Budapest Főváros II. Kerületi Önkormányzat Képviselő-testülete

### Közoktatási, Közművelődési, Sport, Egészségügyi, Szociális és Lakásügyi Bizottságának 2022. november 10-ei rendkívüli ülésére

## **Előterjesztő: Humánszolgáltatási Igazgatóság Intézményirányítási Osztály**

## **Ötvös Zoltán osztályvezető**

**Tárgy:** Döntés a 2022. évi Csináld magad társadalom! 628 000 Ft maradvány összegére kiírt pályázatokról

*A napirend zárt ülésen történő tárgyalást nem igényel*

Tisztelt Bizottság!

A Budapest Főváros II. Kerületi Önkormányzat Képviselő-testületének 2/2022.(II.25.) önkormányzati rendelete az Önkormányzat 2022. évi költségvetéséről (továbbiakban: Rendelet) 9. sz. tábla II. b. sorában eredeti előirányzatként – a „Csináld Magad Társadalom” pályázatra egymillió forint pályázati összeg került betervezésére A Rendeletben megállapított összeg az Intézményirányítási Osztály 10080 osztály kódján került megtervezésre.

A Rendelet 11. § (1) bekezdés b) pontja alapján a 9. számú táblában foglalt „Csináld Magad Társadalom” támogatás jogcím tekintetében az Közoktatási, Közművelődési, Sport, Egészségügyi, Szociális és Lakásügyi Bizottság (továbbiakban: Bizottság) rendelkezik felhasználási jogkörrel.

A betervezett összegből 372 000 Ft összeg került kiutalásra a nyertes pályázóknak július hónapban.

A Bizottság a 289/2022.(IX.27.) határozatával úgy döntött, hogy a „Csináld Magad Társadalom” 2022. évi 628 000 Ft támogatási összeg maradvány felhasználására 2022. szeptember 30. napjától új pályázati felhívást ír ki. A pályázat benyújtásának határideje 2022. október 31. napja volt, ezen időszak alatt 12 db érvényes,pályázat érkezett be. A pályázók az adatlapokhoz csatolták a kiírás szerinti kötelező mellékleteket. A 628 000 Ft elosztható támogatási keretre összesen 1 361 000 Ft támogatási igény érkezett be.

Kérem a Tisztelt Bizottságot, hogy a Budapest Főváros II. Kerületi Önkormányzat Képviselő-testülete által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.)rendeletének 6. sz. melléklete 1.16.) pontja alapján szíveskedjenek a - melléklet szerinti – pályázatok támogatásáról döntést hozni!

Felelős: Polgármester

Határidő: 2022. november 15.

Budapest, 2022. november 7.

Őrsi Gergely

megbízásából eljárva

Ötvös Zoltán

osztályvezető

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Csináld magad társadalom! 2022. 11.10.** | | | |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
| **Sor szám** | **Ikt. sz. XIII-… /2021.** | **Pályázó megnevezése** | **Program megnevezése, jellege** | **Résztvevők száma/fő** | **Megvalósítás időpontja** | **Képviseletre jogosult** | **Pályázati felelős** | **Össz.ktg./Ft** | **Saját erő/Ft** | **Igényelt támogatás Ft** | **Megítélt támogatás (Ft)** | **Megjegyzés** |  |  |  |  |
| 1. | **XIII-463** | **Fodor Szabolcs** | **Csalán utcai mikro-közösség fejlesztés** | 10-20 fő | 2022. 11. hó | Fodor Szabolcs | Fodor Szabolcs | 40 000 | 10000 | **30 000** |  |  |  |  |  |  |
| 2. | **XIII-468** | **Kollányi Zsófia Katalin** | **Deliberatív beszélgetés a közös ügyainkről** | 30 fő | 2022. december | Kollányi Zsófia | Kollányi Zsófia | 300 000 | 150 000 | **150 000** |  |  |  |  |  |  |
| 3. | **XIII-469** | **Maus András** | **Adventi koccintás a Nagybányai úton** | 80 fő | 2022.12.06 | Maus András | Maus András | 250000 | 100000 | **150 000** |  |  |  |  |  |  |
| 4. | **XIII-470** | **Patakfalvi Czirják Ágnes** | **Advent After** | 50-60 fő | 2022.12.30 | Patakfalvi-Czirják Ágnes | Patakfavi-Czirják Ágnes | 200000 | 50000 | **150 000** |  |  |  |  |  |  |
| 5. | **XIII-471** | **Honi Katalin** | **Fillér utcai Ált. Iskola - Adventi iskolai rendezvény szülőknek, diákoknak, tanároknak** | 350 fő | 2022.12.09 | Honi Katalin | Honi Katalin | 790000 | 640000 | **150 000** |  |  |  |  |  |  |
| 6. | **XIII-472** | **Kocsis Mátyás** | **Élő könyvtár az önkéntesek világnapján** | 30 fő | 2022.12.05 | Kocsis Mátyás | Kocsis Mátyás | 42000 | 10000 | **32 000** |  |  |  |  |  |  |
| 7. | **XIII-473** | **Erdey Edit** | **Miénk itt a tér** | 40 fő | 2022. december | Erdey Edit | Erdey Edit | 180000 | 30000 | **150 000** |  |  |  |  |  |  |
| 8 | **XIII-474** | **Kőváry Péter** | **Adventi bazár Pesthidegkúton** | 1200 | 2022.11.26, | Kőváry Péter | Erdélyi-Gáspár Katalin | 180000 | 30000 | **150 000** |  |  |  |  |  |  |
| 9. | **XIII-475** | **Békés Éva** | **Szociális segítségnyújtás a Frankel L. út 24. sz. alatti lakás vizesblokjának megjavítáásra/Calgary Antik Drink Bár** | 40 | 2022. november -december | Békés Éva | Békési Éva | 188000 | 38000 | **150 000** |  |  |  |  |  |  |
| 10. | **X-477** | **Fodor Fanni** | **Beszélgetés az újrahasznosítás közösségi kérdéseiről** | 30 | 2022.11.22 | Fodor Fanni | Fodor Fanni | 99000 | 18000 | **81 000** |  |  |  |  |  |  |
| 11 |  | **Strich lászlóné** | **Kerületi versmondó verseny nyugdíjasoknak** | 40 fő | 2022. 12. hó | Strich Lászlóné | Strich Lászlóné | 120000 | 20000 | **100 000** |  |  |  |  |  |  |
| 12.. | **XIII-476** | **Steiner Imre** | **Adventi összejövetel az Ervin utca lakói részére** | 50-70 fő | 2022.12.04 | Steiner Imre | Steiner Imre | 261 000 | 193000 | **68 000** |  |  |  |  |  |  |
|  | **Összesen** |  |  |  |  |  |  |  |  | **1 361 000** |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2022. november 10-ei rendkívüli ülésére

**Tárgy:** Javaslat dr. dr. Tangl Harald Kossuth-díjas orvos, kutató tiszteletére emléktábla állítására

A napirend tárgyalása zárt ülést nem igényel.

**Tisztelt Bizottság !**

A II.ker. Szász Károly u. 2-4. lakóközössége emléktáblát kíván állítani a ház egykori lakója, dr. Tang Harald tiszteletére (az életrajza mellékelve).

A márványtábla kb 40 x 60 cm méretben készülne a következő szöveggel:

EBBEN A HÁZBAN ÉLT

DR.TANGL HARALD

(1900-1971)

KOSSUTH-DÍJAS ORVOS, KUTATÓ, A TÁPLÁLKOZÁS-ÉLETTAN,

VITAMINOK ÉS A BELSŐ ELVÁLASZTÁSÚ MIRIGYEK

MŰKÖDÉSÉNEK VIZSGÁLÓJA

AZ ÁLLATVILÁGBAN ÉS AZ EMBERI SZERVEZETBEN.

BUDAPEST FŐVÁROS II. KERÜLETI ÖNKORMÁNYZATA

ÉS

A HÁZ LAKÓI

2022

A társasház az emléktábla elhelyezéséhez hozzájárult.

A kerület főépítészének a tábla elhelyezése ellen településkép illeszkedési kifogása nincs.

Az ingatlanban önkormányzati tulajdon van, így a Gazdasági és Tulajdonosi Bizottság véleménye is szükséges.

H a t á r o z a t i j a v a s l a t

A Közoktatási, Közművelődési, Sport, Egészségügyi, Szociális és Lakásügyi Bizottság a Budapest Főváros II. Kerületi Önkormányzat Képviselő-testületének a Képviselő-testület által kialakított bizottságok hatásköréről, a bizottságok és tanácsnokok feladatköréről 24/2019.(XI.18.) önkormányzati rendelete 6. számú melléklete 2.1.) pontja alapján **támogatja** dr, Tangl Harald Kossuth-díjas orvos, kutató tiszteletére emléktábla elhelyezését a 1027 Budapest, Szász Károly u. 2-4 ingatlan (2.sz. bejárat) homlokzatán az alábbi szöveggel:

EBBEN A HÁZBAN ÉLT

DR.TANGL HARALD

(1900-1971)

KOSSUTH-DÍJAS ORVOS, KUTATÓ, A TÁPLÁLKOZÁS-ÉLETTAN,

VITAMINOK ÉS A BELSŐ ELVÁLASZTÁSÚ MIRIGYEK

MŰKÖDÉSÉNEK VIZSGÁLÓJA

AZ ÁLLATVILÁGBAN ÉS AZ EMBERI SZERVEZETBEN.

BUDAPEST FŐVÁROS II. KERÜLETI ÖNKORMÁNYZATA

ÉS

A HÁZ LAKÓI

2022

**Felelős:** a Bizottság elnöke

**Határidő:** azonnal

*A határozat elfogadásához egyszerű többségű szavazás szükséges.*

B u d a p e s t, 2022. november 6.

Ötvös Zoltán

osztályvezető

Előterjesztés melléklete

**Tangl Harald**

*(1900. szeptember 2. – 1971. december 31.)*

Európa-hírű állatbiológus, orvos, Kossuth-díjas szakíró

Orvosi oklevelét a budapesti Pázmány Péter Tudományegyetemen szerezte, ahol 1924-ben

doktorált. 1925-től tíz évig egyeteme élettani tanszékén tanársegéd, majd a Földművelésügyi

Minisztérium hatáskörébe tartozó Állatélettani és Takarmányozási Állomás kísérletügyi

főadjunktusa, igazgatója, 1946-tól főigazgatója volt. Az ő nevéhez köthető az

Agrártudományi Egyetemen az Állatélettani Tanszéket létrehozása. 1960-tól 1969-es

nyugalomba vonulásáig az Állattenyésztési Kutatóintézet igazgatója, majd tudományos

tanácsadója volt. Több szakbizottság tagja volt, a Búvár folyóirat szerkesztőbizottságának

elnöke, a Magyar Biológiai Társaság vezetőségi tagja volt.

A legmagasabb szintű tudományos munka mellett fontos volt számára a széleskörű

ismeretterjesztés. A vitaminokról, a hormonokról, a helyes táplálkozás kérdésiről, a

stresszről, az antibiotikumok állattenyésztési alkalmazásáról, az ember és az állat

szervezetének működéséről, szaporodásbiológiáról 7 népszerű tudományos könyve,

valamint 400-nál is több cikke jelent meg ismeretterjesztő folyóiratokban. Tanulmányait 11

nyelvre fordították le.

Főként a takarmányozással kapcsolatos élettani kérdésekre fordította figyelmét;

munkatársaival egy hideg légáramlásos zöldszénakészítő berendezést fejlesztett ki.

Tudományos munkáját 1957-ben Kossuth-díjjal jutalmazták.

Fiatal korában aktív cserkész volt, „Ezüst Sirály Rend” első kitüntetettje, később a Magyar

Cserkészszövetség külügyi titkára volt.

A Mezőgazdasági és Élelmezésügyi Minisztérium saját halottjának tekintette, sírja a

Farkasrét Temetőben a Nemzet Sírhelyek között kapott helyet.

Munkatársai mindenkihez közvetlen, derűs embernek, ugyanakkor tévedhetetlenül szigorú

tudósnak tartották. Népszerűségére és jelentőségére jellemző, hogy váratlan halálát

nemcsak a szaklapok említették meg, hanem az akkori televízió is bemondta.

„Elment ismét a tudomány egy felszentelt rabszolgája, aki a tanulásnak, a kutatásnak és a

tanításnak élt, amellett, hogy ember volt: igazi nagy ember.” – így emlékezett meg a

népszerű Buga professzor Tangl Haraldra. *(Dr. Buga László: Tangl professzor – Az Egészség,*

*1972. 1. sz.)*

Főbb művei: ***A vitaminok*** (Bp., 1935); ***A táplálkozás*** (Bp., 1941); ***Gli ormoni e l'uomo*** (ford.

Zoltán Albert, Corbaccio, Milánó, 1941, 253 o.); ***A háziállatok élettana a bonctan alapjaival***

(egyetemi jegyzet, Bp., 1953); ***Háziállatok élettana*** (egyetemi tankönyv, Bp., 1954);

***Táplálkozás-élettan*** (társszerzővel, Bp., 1954); ***A vitaminok, hormonok, antibotikumok szerepe az állattenyésztésben*** (Bp., 1956); Táplálkozás (Bp., 1962); ***A környezet szerepe háziállataink életfolyamataiban*** (Bp., 1965); ***Vitaminok és az állat*** (Bp., 1968)

Elismerései: **Kossuth-díj** (1957); **Bugát Pál-díj** (1963); **Tessedik Sámuel-díj** (1965); **Újhelyi Imre-díj** (1966); **Farkas Géza-emlékérem** (1972, posztumusz)

E L Ő T E R J E S Z T É S

a Budapest Főváros II. Kerületi Önkormányzat Képviselő-testülete

Közoktatási, Közművelődési, Sport, Egészségügyi, Szociális és Lakásügyi Bizottságának 2022. november 10-ei rendes ülésére

**Tárgy:** Testületi anyag véleményezése

Készítette: Fábik Gabriella ellátási osztályvezető

*A napirend zárt ülésen történő tárgyalást nem igényel.*

Tisztelt Bizottság!

A Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) Budapest Főváros II. Kerületi Önkormányzat Képviselő-testületének önkormányzati rendelete 6. melléklet 2.8) pontja alapján a Közoktatási, Közművelődési, Sport, Egészségügyi, Szociális és Lakásügyi Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjen megtárgyalni és véleményezni - az előterjesztés mellékletét képező Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására tárgyú 2022. november 17-ei Képviselő-testületi ülésre történő előterjesztést.

*Határozati javaslat*

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. november 17-ei Képviselő-testületi ülésre történő *„*Javaslat A Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására*”* előterjesztést tárgyalásra alkalmasnak tartja és javasolja a Képviselő-testületnek a rendelet elfogadását.

*Felelős: Közoktatási, Közművelődési, Sport, Egészségügyi, Szociális és Lakásügyi Bizottság elnöke*

*Határidő: 2022. november havi testületi ülés időpontja*

Budapest, 2022. november 4.

Őrsi Gergely

Polgármester megbízásából eljárva

Fábik Gabriella ellátási osztályvezető